== Biografi ==
=== Fra danser til propagandafilminstruktør ===
[[Fil:Bundesarchiv Bild 152-42-31, Nürnberg, Leni Riefenstahl mit Heinrich Himmler.jpg|thumb|Leni Riefenstahl sammen med [[Heinrich Himmler]] i [[Nürnberg]] (1934).]]
Riefenstahl blev født i Prinz-Eugen-Strasse 9 i arbejderbydelen [[Wedding]] i [[Berlin]]. Hendes far solgte [[ventilation]]s- og centralvarmeanlæg og var ret velstående, men så [[autoritær]], at hun måtte bryde med ham for at kunne realisere sine mål. Hun begyndte som [[varieté]]danserinde, da hun var omkring 20 og blev som den jævnaldrende [[Marlene Dietrich]] ansat hos Berlins teaterkonge [[Max Reinhardt]]. Dietrich jog hende væk fra [[Filmstudio]] i [[Babelsberg]] under indspilningen af ''Den blå engel''; Dietrich ville ikke have en af sine rivalinder hængende. Efter at have opgivet dansekarrieren pga. et skadet knæ, fik Riefenstahl en aften øje på en biografplakat og så filmen ''Berg des Schicksals'' (= [[Skæbne]]ns bjerg), der gjorde et kolossalt indtryk på hende. Den tilhørte [[genre]]n , "bjergfilm"; en type actiondrama i [[Alperne|alpelandskaber]] med hårrejsende klatrescener, uvejr, redningsaktioner og et kærlighedsdrama; som regel mellem to mænd om den samme kvinde. Den rolle ville Riefenstahl have; i [[1925]] havde hun deltaget i en kort scene som danserinde i [[dokumentar]]en ''Wege zu Kraft und Schönheit'' (= Veje til kraft og skønhed), <ref>[http://www.imdb.com/title/tt0193620/ Vejen til Kraft og Skønhed (1925) - IMDb<!-- Bot genereret titel -->]</ref> hvor også den [[Haakon 7. af Norge|norske kongefamilie]] deltog på [[ski]]. "Bjergfilmene" blev optaget ''on location'', og [[Stuntman|stuntmænd]] var ukendte. Skuespillerne måtte selv klare det hele, og Riefenstahls knæskade hindrede hende ikke i at opsøge regissøren af ''Berg des Schicksals'', Arnold Fanck, og overtale ham til prøveindspilning med hende. Allerede året efter, [[1926]], havde hun den kvindelige hovedrolle i ''Der heilige Berg'' (= Det hellige bjerg), <ref>[https://www.counter-currents.com/2011/07/the-holy-mountain-part-1/ The Holy Mountain, Part 1 | Counter-Currents Publishing<!-- Bot genereret titel -->]</ref> som blev en stor succes. Her klatrede hun barfodet over svimlende afgrunde, lynede udtryksfuldt med øjnene og udstrålende en både frisk og naturlig og [[aristokrati]]sk tysk skønhed. <ref>Torgrim Eggen: ''Berlin'' (s. 175-76), Cappelen Damm, Oslo 2016, {{ISBN|978-82-0-243770-1}}</ref>
Hundredårige Samfund